Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 341/12/8806	Košice, 5.6.2012
EEČ : 2-65-145-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach,  od 01.01.2005 do 24. 04. 2012, ako otec XXXXX, nar. 04. 04. 1996, žijúceho u matky XXXXX v obci Rešica Ida, okres XXXXX - okolie,  neprispieval na jeho výživu, hoci mu táto povinnosť vyplýva zo Zákona o rodine, pritom  minimálna výška alimentačnej povinnosti stanovená zákonom č. 601/2003 Z.z. o životnom minime  v platnom znení ju určuje v rozsahu 30% zo sumy životného minima a tak mu vznikol dlh na zameškanom výživnom 2.022,50 €, lebo čin nemal trvalo nepriaznivé následky a páchateľ svoju povinnosť dodatočne splnil a tak zanikla trestnosť činu,       
lebo zanikla trestnosť činu
Odôvodnenie:
Uznesením vyšetrovateľa OR PZ, Odboru kriminálnej polície, XXXXX - okolie sp. zn. ČVS:ORP-182/OVK-KS-2012 bolo 24. 04. 2012 rozhodnuté o vznesení obvinenia XXXXX za trestný čin zanedbania povinnej výživy podľa § 207 ods. 1, ods. 3 písm. b/ Trestného zákona. Uznesenie o vznesení obvinenia bolo obvinenému riadne doručené 02. 05. 2012.

Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia.

Vyšetrovateľ OR PZ, Odboru kriminálnej polície XXXXX - okolie predložil spis s návrhom na postup podľa § 215 ods. 1 písm. h/ Trestného poriadku. 
Preskúmaním dôkazného materiálu zabezpečeného v rámci prípravného konania som zistil, že návrh príslušníka PZ je seriózny a má solídnu oporu v dôkaznom statuse.

Obvinený dodatočne zameškanú elementárnu rodičovskú povinnosť splnil. Predložil o tom doklad.

Matka oprávneného dieťaťa potvrdila, že jej bola vyplatená celá suma zameškaného výživného a to aj za mesiac máj 2012. Konanie obvineného nemalo trvalo nepriaznivé následky.

Vzhľadom na konštatované fakty považujem aplikáciu ustanovenia § 215 ods. 1 písm. h/ Trestného poriadku (s prihliadnutím na § 86 písm. a/ Trestného zákona) za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor